Bajarê Kolnî yê Almanya de semedê vîrardişê Nurcane Bakir (Zelal) a ke Zîndanê Balikesîrî de bi çalakîyêke peynîya cuya xo arde aktîvîteyêke ameye organîzekerdene.
Vîrardişo ke Merkezê Komalê Kurdanê Demokratîkan de ame viraştene xeylêk kesî tewrê ci bîyî. Aktîvîte bi rêzgirewtişî dest pêkerde û dima ra derheqê Bakire de sînevîzyonêk ame ramotene. Merdima Bakire Zahîde Yetîşen a ke de derheqê aye de qisey kerd vat: ‘‘Tewrbîyayîşê Nurcane ma serê zaf tesîr kerd badê aye 8 merdimê ci yê bînî tewrê têgêrayîşî bîyî. Nurcane birîndar ameye destkewtene, zaf îşkence dî la qisey nêkerd. Têgêrayîşê ma de xeylêk hîkayeyê nimeteyî estî înan ra yewe zî cuya Nurcan a.‘‘
Nurcane Bakir tewrê rojeyê mergî yê peyênî zî bîbî.
